REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/24-06/04

URBROJ: 251-287-24/06-8

Zagreb, 30.09.2024

**Z A P I S N I K**

45. sjednice Školskog odbora Industrijske strojarske škole, održane u uredu ravnatelja dana 30. rujna 2024. godine.

Sjednici prisustvuju sljedeći članovi Školskog odbora:

1. Iva Bojčić

2. Snježana Barbarić

3. Jadranko Kezerić

4. Boris Kern

5. Damir Čiš

6. Marija Prša

Domagoj Grbeša nije nazočan.

Ostali prisutni:

1. Nenad Pavlinić, ravnatelj

2. Silvia Ilijevski, tajnica Škole

Sjednica je započela u 17,00 sati.

Zapisnik vodi Silvia Ilijevski, tajnica Škole.

Predsjednica Školskog odbora, Iva Bojčić, pozdravlja nazočne i otvara 45. sjednicu Školskog odbora, potvrđuje da je na sjednici nazočna većina članova te da postoji potrebna većina za rad i odlučivanje.

**DNEVNI RED**

1. Verifikacija zapisnika 44. sjednice Školskog odbora;
2. Prijedlog Godišnjeg plana i programa rada škole za školsku 2024./2025. godinu
3. Prijedlog Školskog kurikuluma za školsku 2024./2025. godinu
4. Zamolba roditelja za upis učenika u 1. razred (17 godina);
5. Razno

Dnevni red je jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik 44. sjednice Školskog odbora, koji članovi Školskog odbora jednoglasno usvajaju.

**AD.2.**

Predsjednica Školskog odbora, Iva Bojčić daje riječ ravnatelju, gospodinu Nenadu Pavliniću, kako bi izvijestio članove Školskog odbora kako Godišnji plan i program rada za školsku 2024./2025. godinu, koji su članovi Školskog odbora zaprimili ranije putem elektroničke pošte, ima u bitome iste elemente kao i plan prethodne školske godine (zaduženja, nastavni planovi). Do izmjene je došlo samo u pogledu podataka o zaposlenicima, te u pogledu materijalnih troškova, a ponešto je korigirano i u dijelu plana i programa psihologa i pedagoga.

Nakon izlaganja ravnatelja, predsjednica Školskog odbora, Iva Bojčić daje na glasanje 2. točku Dnevnog reda koju članovi Školskog odbora jednoglasno usvajaju.

**AD.3.**

Predsjednica Školskog odbora, Iva Bojčić daje riječ ravnatelju, gospodinu Nenadu Pavliniću, kako bi izvijestio članove Školskog odbora kako su u Školski kurikulum za 2024./2025. godinu, koji su članovi Školskog odbora također zaprimili ranije putem elektroničke pošte, u odnosu na prošlu godinu nadodane i neke nove aktivnosti koje će Škola provoditi, u koje se sve više djelatnika involvira, a uključit će se i E-twinning projekt, Projekt „Odredište Zagreb“,i dr.

Nakon izlaganja ravnatelja, predsjednica Školskog odbora, Iva Bojčić daje na glasanje 3. točku Dnevnog reda, odnosno Davanje suglasnosti na Školski kurikulum za 2024./2025. godinu. Navedenu točku dnevnog reda članovi Školskog odbora jednoglasno usvajaju.

**AD.4.**

Predsjednica Školskog odbora Iva Bojčić daje riječ ravnatelju Škole, Nenadu Pavliniću, koji upoznaje članove Školskog odbora sa sadržajem Zamolbe za upis učenika T.K., koji je stariji od 17 godina, u 1. razred.

 Majka u zamolbi traži upis sina, obzirom da mu je ovo zadnja godina u kojoj ima mogućnost upisa, ukoliko u Školi još ima mjesta, po mogućnosti za smjer CNC operatera ili bravara, odnosno bilo koji smjer u kojem ima jedno slobodno mjesto. Kao prilog zamolbi dostavlja preslike svjedodžbi mld. sina iz osnovne škole, za razrede od 5. do 8.

 Stručna služba Škole uputila je majku učenika da dodatno obrazloži zamolbu na način da pojasni razloge iz kojih učenik nije redovito pohađao školu, te da dostavi dodatnu dokumentaciju u vezi s time, međutim dodatna dokumentacija nije dostavljena.

 Nakon izlaganja ravnatelja predsjednica Školskog odbora, Iva Bojčić, daje na glasanje 4. točku Dnevnog reda, odnosno davanje suglasnosti Školskog odbora na Zamolbu za upis učenika starijeg od 17 godina u 1. razred.

 Članovi Školskog odbora, nakon razmatranja, zamolbu jednoglasno odbijaju, obzirom da nisu poznate sve okolnosti i razlozi što čini zamolbu nedovoljno obrazloženom da bi se istu usvojilo.

**AD. 5.**

Predsjednica Školskog odbora Iva Bojčić daje riječ ravnatelju Škole, Nenadu Pavliniću, koji ukratko informira članove Školskog odbora o slučaju učenika M.Ž., koji se ispisao iz naše Škole u kolovozu 2024. Roditelji su učenika pokušali upisati u drugu Školu, međutim, upis mu je odbijen iz razloga, kako majka učenika u kontaktu s Ravnateljem tvrdi, što je naša Škola poslala negativan izvještaj drugoj Školi. Ravnatelj navodi kako je učenik zaista bio izrazito problematičan svim nastavnicima, te su obavljeni brojni razgovori s roditeljima učenika i stručnom službom Škole, međutim, pisani izvještaj o tome naša Škola nikada nije dostavljala drugoj Školi.

 Školski odbor navedeno prima na znanje.

 Sjednica je završena u 17,30 sati.

Zapisnik vodila: Predsjednica Školskog odbora:

Silvia Ilijevski, mag.iur Iva Bojčić, prof.